Document ID: 32012D0324
Publication Date: 2012-06-25

Title and Content:
PADOMES LĒMUMS 2012/324/KĀDP
(2012. gada 25. jūnijs),
ar ko groza un pagarina Lēmumu 2010/784/KĀDP par Eiropas Savienības Policijas misiju palestīniešu teritorijās (EUPOL COPPS)
EIROPAS SAVIENĪBAS PADOME,
ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
ņemot Savienības Augstās pārstāves ārlietās un drošības politikas jautājumos priekšlikumu,
tā kā:
(1)
Padome 2005. gada 14. novembrī pieņēma Vienoto rīcību 2005/797/KĀDP par Eiropas Savienības policijas misiju palestīniešu teritorijās (1) (EUPOL COPPS), kuru pēdējo reizi pagarināja ar Padomes Lēmumu 2009/955/KĀDP (2) un kuras darbības termiņš beidzās 2010. gada 31. decembrī.
(2)
Padome 2010. gada 17. decembrī pieņēma Lēmumu 2010/784/KĀDP (3), ar kuru no 2011. gada 1. janvāra tika turpināta EUPOL COPPS un kurā pēdējie grozījumi izdarīti ar Lēmumu 2011/858/KĀDP (4). Lēmums 2010/784/KĀDP zaudē spēku 2012. gada 30. jūnijā.
(3)
Politikas un drošības komiteja (PDK) 2012. gada 4. maijā ieteica EUPOL COPPS pagarināt līdz 2013. gada 30. jūnijam.
(4)
EUPOL COPPS uz pašreizējo pilnvaru pamata būtu jāpagarina uz laikposmu no 2012. gada 1. jūlija līdz 2013. gada 30. jūnijam.
(5)
Ir arī jānosaka finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2012. gada 1. jūlija līdz 2013. gada 30. jūnijam.
(6)
EUPOL COPPS tiks īstenota situācijā, kas var pasliktināties un varētu kavēt Līguma par Eiropas Savienību 21. pantā noteikto Savienības ārējās darbības mērķu sasniegšanu,
IR PIEŅĒMUSI ŠO LĒMUMU.
1. pants
Lēmumu 2010/784/KĀDP groza šādi:
1)
lēmuma 13. panta 1. punktam pievieno šādu daļu:
“Finanšu atsauces summa, kas paredzēta, lai segtu ar EUPOL COPPS saistītos izdevumus laikposmā no 2012. gada 1. jūlija līdz 2013. gada 30. jūnijam, ir EUR 9 330 000.”;
2)
lēmuma 16. panta otro daļu aizstāj ar šādu:
“Tas zaudē spēku 2013. gada 30. jūnijā.”
2. pants
Šis lēmums stājas spēkā tā pieņemšanas dienā.
To piemēro no 2012. gada 1. jūlija.
Luksemburgā, 2012. gada 25. jūnijā

Classification:
Level 1 Categories: 100161
100144
Level 2 Categories: 100176
100177
100281
Level 3 Categories: 1005
4060
2705
All Categories: 5926
5930
8481